Spis č.: A/2014/23056
Výzva

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov:		Mesto Košice	
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo:		Trieda SNP 48/A, 040 01 Košice

Kontaktná osoba pre verejné obstarávanie:  JUDr. Mária Sivuľková
Telefón: 055/6419881
e-mail:  maria.sivulkova@kosice.sk 

E -mail pre podanie ponuky:  2014.23056@kosice.sk

2.	Názov predmetu výzvy:
Projektová dokumentácia stavby: „Myslava – rekonštrukcia a dobudovanie odvodňovacieho rigola“
Zákazka je na: poskytnutie služby.

3.	Stručný opis predmetu zákazky:
Vypracovanie projektovej dokumentácie pre stavebné povolenie v podrobnostiach dokumentácie na realizáciu stavby pre stavbu „Myslava – rekonštrukcia a dobudovanie odvodňovacieho rigola“ (ďalej len dokumentácia stavby) vrátane potrebných geodetických a prieskumných prác. Bližšia špecifikácia je uvedená v prílohe č. 1 „Opis, technické požiadavky“.

4.	Predpokladaná hodnota zákazky (bez DPH): 8 390,- €

5.	Základné zmluvné podmienky:
-	Miesto dodania dokumentácie stavby: Magistrát mesta Košice, referát dopravy, Trieda SNP 48/A, 040 11 Košice.  
-	Lehota na poskytnutie služby: do 60 dní od doručenia objednávky.
-	Splatnosť faktúry: 30 dní. Podkladom pre vystavenie faktúry bude doklad o odovzdaní a prevzatí dokumentácie stavby.

6.	Lehota na predkladanie dokladov a ponúk: do 05.12.2014, do 09:00 hod.

7.	Stanovenie ceny
Do ceny je potrebné zapracovať všetky náklady spojené s úplným, vecným a odborným plnením zákazky vrátane nákladov na všetky vedľajšie, pomocné a iné činnosti nevyhnutné pre plnenie ako sú napr. dopravné/cestovné náklady, náklady na všetky práce, činnosti, výkony a služby nevyhnutné pre riadne splnenie zákazky a jej dodanie do miesta podľa bodu 5. výzvy, mapové a technické podklady vrátane potrebných hydrologických údajov z SHMÚ, podklady z KN, náklady na príp. opravy, úpravy, korekcie, doplnenia dokumentácie stavby vyplývajúce z oprávnených požiadaviek dotknutých orgánov a organizácií uplatnených v rámci odsúhlasovania dokumentácie stavby, územného a stavebného konania stavby a pod.
Cenu je potrebné spracovať na základe požadovaného rozsahu - prílohy č. 1 a ďalších požiadaviek uvedených v tejto výzve. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke.

8.	Postup vo verejnom obstarávaní: je jednoetapový.

9.	Predkladanie dokladov a ponuky:

Ponuku je potrebné doplniť do tabuľky – príloha č. 2 – „Ponuka uchádzača“ a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak všetky doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti:

V ponuke je potrebné predložiť:
Doklady:
1. Skenované oprávnenie na poskytnutie služby (výpis z obchodného registra, resp.  živnostenského registra – nepostačuje vytlačená kópia z webovej stránky Obchodného  registra, resp. Živnostenského registra) a pod.
2. Skenovaný zoznam referencií o poskytnutých službách za predchádzajúce tri roky. V zozname  bude uvedené obchodné meno alebo názov, sídlo a identifikačné číslo odberateľa,  názov zákazky a ak z názvu nie je zrejmý predmet aj stručná identifikácia (opis)  predmetu, cena (s DPH, ak je platcom DPH), lehota dodania plnenia (začatie  a ukončenie - min.  mesiac a rok), meno kontaktnej  osoby odberateľa pre overenie  informácií s jej telefonickým kontaktom a e-mailovou adresou. Vzor príloha č. 3 –  Formulár A  „Zoznam služieb“. Zoznam bude podpísaný uchádzačom, jeho štatutárnym  orgánom alebo členom štatutárneho orgánu alebo osobou oprávnenou konať  za uchádzača.
3. Skenované autorizačné osvedčenie podľa zákona SNR č. 138/1992 Zb.  o autorizovaných architektoch a autorizovaných stavebných inžinieroch v znení  neskorších predpisov - označenie A2 Komplexné architektonické a inžinierske služby  a  súvisiace technické poradenstvo – vykonávanie komplexných služieb a súvisiaceho  technického poradenstva s výnimkou architektonických služieb resp. I2 Konštrukcie  inžinierskych stavieb resp. iného  ekvivalentného dokladu.

Podmienky účasti sú nasledovné:
1. Uchádzač musí byť oprávnený poskytovať požadovanú službu.
2. Uchádzač musí preukázať, že za  požadované obdobie t.j. od 01.01.2011 do 31.12.2013  zhotovil minimálne jednu dokumentáciu pre stavebné povolenie (DSP) alebo  realizáciu (DRS) stavby, prípadne dokumentáciu pre ponuku (DP) rovnakého alebo podobného charakteru ako je predmet  zákazky s hodnotou nad 5 000,- € s DPH.
3. Uchádzač musí preukázať, že má na poskytnutie predmetu zákazky k dispozícii  minimálne jednu odborne spôsobilú osobu s požadovaným autorizačným osvedčením  v zmysle bodu 10.3. výzvy.

11.	Kritéria na hodnotenie ponúk sú: Cena.
Spôsob hodnotenia kritéria je nasledovný: Úspešným uchádzačom bude ten, kto splní všetky podmienky účasti a zároveň bude mať najnižšiu celkovú cenu za celý predmet zákazky.

12.	Prijatie ponuky:
U úspešného uchádzača bude uplatnená objednávka.

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na poskytnutie služby, prípadne ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

 Ing. Pavol Lazúr, v.r.
   riaditeľ magistrátu

Prílohy
1.	Opis, technické požiadavky
2.	Ponuka uchádzača
3.	Formulár A „Zoznam služieb“